b"\n_START_ARTICLE_\nForn del Morruno\n_START_SECTION_\nDescripci\xc3\xb3\n_START_PARAGRAPH_\nEl forn es troba a la primera planta d'un edifici de dues plantes. Va entrar en funcionament l'any 1692. Als baixos d'aquest immoble hi ha una destil\xc2\xb7leria.\n_START_SECTION_\nHist\xc3\xb2ria\n_START_PARAGRAPH_\nPels documents d'arrendament del forn se sap que cada desembre l'explotaci\xc3\xb3 del forn s'adjudicava mitjan\xc3\xa7ant subhasta._NEWLINE_Al poble de Prat de Comte hi havia dos forns. Al forn Morruno era on els pobres anaven a pastar, a coure el pa  i les pastes. Per cada quaranta pans enfornats, un se'l quedava el forner. El mateix passava quan co\xc3\xafen pastes, per cada vine fornades una safata era pel forner. Al mateix temps es co\xc3\xafa el pa de diferents fam\xc3\xadlies, per tal de distingir-ne el propietari es feien marques en el pa: talls o pessics._NEWLINE_A mitjan segle XX les collites de blat no van ser bones i havien de comprar la farina er fer-se el pa. Com que no sortia a compte el forn es tanc\xc3\xa0 el 1968._NEWLINE_El forn es fa servir un parell de cops a l'any per Sant Antoni i la festa de l'Aiguardent. Per poder coure el pa cal encendre el forn dos dies abans per tal que s'assoleixi la temperatura adequada. Les pedres de la c\xc3\xbapula del forn es posen blanques quan s'assoleix l'escalfor necess\xc3\xa0ria per coure._NEWLINE_Pel que fa a la destil\xc2\xb7leria existeixen documents dels anys 1700 dipositats als fons notarials de Tortosa que en parlen. L'activitat vitivin\xc3\xadcola era ben present a l'economia local, com demostra el fet que encara es conservin molts cellers, fins que la plaga de la fil\xc2\xb7loxera i la Guerra Civil van canviar els conreus._NEWLINE_La destil\xc2\xb7leria ha estat recuperada i s'inaugur\xc3\xa0 el 19 d'octubre de 2002."